wickkiey/tamil-wikipedia-chunked huggingface dataset:
# கீசரகுட்டா இராமலிங்கேசுவரா கோவில்: தொலுசுவந்துருவின் பாறைக் கல்வெட்டு

## தெலுங்கு மொழியின் முதல் கல்வெட்டு

### தொலுசுவந்துருவின் பாறைக் கல்வெட்டு

சிறீ இராமலிங்கேஸ்வர சுவாமி கோவிலில் பொறிக்கப்பட்டுள்ள தொலுசுவந்துருவின் பாறைக் கல்வெட்டு கி.பி 410 மற்றும் 435 க்கு இடைப்பட்டதாக தெலுங்காணா மாநிலத்தைச் சேர்ந்த வரலாற்றாசிரியர்கள் கருதுகிறார்கள். இதுவே பதிவுசெய்யப்பட்ட முதல் தெலுங்கு மொழிக் கல்வெட்டு என்றும், கி.பி.574ல் பதிக்கப்பட்ட கலாமல்லா கல்வெட்டை விட சுமார் ஒரு நூற்றாண்டு பழமையானது என்றும் கோருகிறார்கள்.
# கீசரகுட்டா இராமலிங்கேசுவரா கோவில்: தொலுசுவந்துருவின் பாறைக் கல்வெட்டு

## தெலுங்கு மொழியின் முதல் கல்வெட்டு

### கலமல்லா கல்வெட்டு

ஆந்திர மாநிலம் கடப்பா மாவட்டம், எர்ரகுண்டலா மண்டலம், கலமல்லா கிராமம் (அஞ்சல் குறியீட்டு எண்: : 516310) சென்னகேசவ சித்தேசுவரர் கோவில் முற்றத்தில் உள்ள உடைந்த தூணின் இரண்டு முகங்களில் தடித்த எழுத்துகளில் பொறிக்கப்பட்டுள்ள கலமல்லா கல்வெட்டே தெலுங்கு மொழியின் மூத்த கல்வெட்டு என்று உரிமை கொண்டாடப்பட்டு வந்தது. இக்கல்வெட்டின் கல்வெட்டின் பல வரிகள் சேதமடைந்து முற்றிலுமாக அழிந்து காணப்படுகின்றன.  
எழுத்தமைதி அடிப்படையில் இக்கல்வெட்டை எரிக்கல் முத்துராஜு தனஞ்சய வர்மன் காலத்தைச் சேர்ந்ததாகக் கருதப்படும் இக்கல்வெட்டை கி.பி. 575 ஆம் ஆண்டில் முதல் தெலுங்குக் கல்வெட்டைப் பொறிப்பதற்கான நடவடிக்கைகளை மேற்கொண்டதாக நம்பப்படுகிறது. 49 அங்குல நீளம், 9 அங்குல அகலம் கொண்ட பரப்பளவில் பொறிக்கப்பட்ட இக்கல்வெட்டே தெலுங்கு மொழியின் முதல் கல்வெட்டு என்று இந்தியத் தொல்லியல் அளவீட்டுத் துறையும் ஏற்றுக்கொண்டது.
# கீசரகுட்டா இராமலிங்கேசுவரா கோவில்: தொலுசுவந்துருவின் பாறைக் கல்வெட்டு

## கோவில் அமைப்பு

சிறீ இராமலிங்கேசுவர சுவாமி கோவில் ஒரு குன்றின் மீது கட்டப்பட்டுள்ளது. ஐந்து நிலை இராஜகோபுரம் கம்பீரமாக எழுந்து நிற்கிறது. மூலவர் கருவறைக்கு முன்பு கொடிமரம், பல்பீடம் நந்தி ஆகியன ஒரே நேர் கோட்டில் அமைந்துள்ளன. கருவறையில் மூலவரான சிறீ இராமலிங்கேசுவரர் சிவலிங்க வடிவில் அருள்பாலிக்கிறார். அம்பிகை பவானி தனி சன்னதி கொண்டுள்ளார். இலட்சுமி நரசிம்மசுவாமி, இராமர் சீதை, ஆகிய தெய்வங்கள் தனி சன்னதி கொண்டுள்ளனர். கோவிலின் முன்பு உயரமான அனுமன் சிலை நிறுவப்பட்டுள்ளது.
# கீசரகுட்டா இராமலிங்கேசுவரா கோவில்: தொலுசுவந்துருவின் பாறைக் கல்வெட்டு

## தொன்மக்கதை

பிராமணனான இராவணனைக் கொன்ற பாவத்தைப் போக்க இராமர் இத்தலத்தில் சிவலிங்கத்தை நிறுவியதாக இக்கோவில் தொடர்புடைய தொன்மங்கள் குறிப்பிடுகின்றன. சிவலிங்கத்தை நிறுவுவதற்காக மலைகள் மற்றும் பசுமையான சூழல் கொண்ட இந்த அழகான பள்ளத்தாக்கை இராமர் தேர்ந்தெடுத்தார். வாரணாசியில் இருந்து ஒரு சிவலிங்கத்தை கொண்டு வருமாறு அனுமனுக்கு உத்தரவிட்டார். அனுமன் சிவலிங்கத்துடன் வருவதற்குத் தாமதமாகியது. மங்கலகரமான நேரம் நெருங்கியதால், சிவபெருமான் இராமர் முன் தோன்றி, அங்கு நிறுவுவதற்கு ஒரு சிவலிங்கத்தைப் பரிசளித்தார். இதனால் இக்கோவிலில் உள்ள இலிங்கம் சுயம்பு இலிங்கம் ஆகும். இராமர் இலிங்கத்தை நிறுவியதால் இந்த இலிங்கம் இராமலிங்கேஸ்வரர் என்றும் அழைக்கப்படுகிறது.  
அனுமான் வாரணாசியிலிருந்து 101 லிங்கங்களைத் தேர்ந்தெடுத்துத் கொண்டு திரும்பினார், மேலும் தனது லிங்கம் நிறுவப்படாததால் வருத்தமடைந்தார். அதனால் கொண்டு வந்த இலிங்கங்களை அந்தப் பகுதி முழுவதும் வீசினார். இன்றும் பல இலிங்கங்கள் கோவிலுக்கு வெளியே பல இடங்களில் சிதறிக் கிடப்பதைக் காணலாம். == பெயர்க்காரணம் ==
இராமர், இலிங்கத்தை வழிபடுவதில் அனுமனுக்கு முன்னுரிமை அளித்து, அனுமனை மகிழ்வித்தார். கேசரியின் மகனான அனுமன் பெயரில் இக்குன்று கேசரிகிரி என்று அழைக்கப்படவேண்டும் என்று இராமர் விரும்பினார். கேசரிகுட்டா என்று பெயரிடப்பட்ட இக்குன்று நாளடைவில் கீசரகுட்டாவாக மாறிப்போனது.
# கீசரகுட்டா இராமலிங்கேசுவரா கோவில்: தொலுசுவந்துருவின் பாறைக் கல்வெட்டு

## கோவில் திறந்திருக்கும் நேரம்

கோவில் தினமும் காலை 6:00 மணி முதல் மதியம் 12:30 மணி வரை, மாலை 3:00 மணி முதல் இரவு 7:30 மணி வரை திறந்திருக்கும். மதியம் 1:00 மணி முதல் மாலை 3:00 மணி வரை மூடப்பட்டிருக்கும்.
# கீசரகுட்டா இராமலிங்கேசுவரா கோவில்: தொலுசுவந்துருவின் பாறைக் கல்வெட்டு

## கோவில் விழாக்கள்

இக்கோவிலில் கார்த்திகை மற்றும் சிவராத்திரி விழாக்கள் சிறப்பாகக் கொண்டாடப்படுகின்றன. சிவராத்திரி விழா ஐந்து நாட்கள் கோலாகலமாக கொண்டாடப்படுகிறது. கார்த்திகை மாதம் முழுவதும் இக்கோவில் விழாக்கோலம் பூண்டிருக்கும். மக்கள் அதிக அளவில் கூடுவர். சிராவண மாசத்தில் சிறப்பு பூஜைகள் நடைபெறுகின்றன. நாள்தோறும் ருத்ராபிசேகம் மற்றும் மஹான்யாச ருத்ராபிசேகம் ஆகிய அபிசேகங்கள் நடைபெறுகின்றன.
# நாம்போல்

**நாம்போல்** (**Nambol**), வடகிழக்கு இந்தியாவில் உள்ள மணிப்பூர் மாநிலத்தின் விஷ்ணுபூர் மாவட்டத்தில் நாம்போல் வருவாய் வட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது மாநிலத் தலைநகரான இம்பால் நகரத்திற்கு தெற்கே 16.6 கிலோ மீட்டர் தொலைவில் உள்ளது.
# நாம்போல்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி நாம்போல் நகராட்சியின் மக்கள் தொகை 22,512 ஆகும்.
# நாம்போல்

## போக்குவரத்து

இம்பால் வானூர்தி நிலையத்திலிருந்து 5 கிலோ மீட்டர் தொலைவில் நாம்போல் நகரம் உள்ளது.
# கூலிம் லிட்டில் இந்தியா

**லிட்டில் இந்தியா கூலிம்** அல்லது **பாயா பெசார்** (ஆங்கிலம்: *Little India, Kulim*; மலாய்: *Little India, Kulim*; சீனம்: 居林小印度) என்பது மலேசியா, கெடா, கூலிம் மாநகரில், மலேசிய இந்தியர்கள் கணிசமான அளவில் வாழும் இடங்களில் ஒன்றாகும்.  
கூலிம் மாநகரில் இருந்து 6.7 கி.மீ. தொலைவில் **பாயா பெசார்** (Paya Besar) எனும் இடத்தில் ’லிட்டில் இந்தியா கூலிம்’ அமைந்துள்ளது. அத்துடன் இந்தப் பாயா பெசார் புறநகரம்; கெடா மாநிலச் சட்டமன்றத்தின் மாவட்டமாகவும், கெடா மாநிலத்தின் பாடாங் செராய் நாடாளுமன்றத் தொகுதியாகவும் செயல்படுகிறது.  
லிட்டில் இந்தியா கூலிம் எனும் பாயா பெசார், கெடா மாநிலத்தின் தென்கிழக்குப் பகுதியில் உள்ளது. பினாங்கு மாநிலத்தின் தலைநகரான ஜார்ஜ் டவுன் நகருக்கு கிழக்கே 27 கி.மீ. அருகில் உள்ளது.
# கூலிம் லிட்டில் இந்தியா

## பொது

கூலிம் வட்டாரத்தில் ஒரு முக்கியமான வணிகத் தளமாக இயங்கி வரும் கூலிம் லிட்டில் இந்தியா, இந்தியர் தொடர்புடைய பல்வேறு விற்பனை மையங்களைக் கொண்டு உள்ளது. அத்துடன் இங்கு கீர்த்தனி உணவகம்; கண்ணா உணவகம்; ஸ்ரீ காந்தி உணவகம் என இந்திய உணவகங்கள் மிகுதியாய் உள்ளன.  
இந்திய இனத்தின் பாரம்பரியத்தைப் பிரதிபலிக்கும் ஓர் இடமாகவும்; இந்தியர்களுக்கான கலாசார மையமாகவும் திகழ்கிறது. இங்கு அதிகமாக தமிழர்கள் வாழ்கின்றனர்.
# கூலிம் லிட்டில் இந்தியா

## கோ. சாரங்கபாணி தமிழ்ப்பள்ளி

மலேசியாவின் 525-ஆவது தமிழ்ப்பள்ளியாகப் பாயா பெசார் தமிழ்ப்பள்ளி பாயா பெசார் எனும் இடத்தில் 2014-ஆம் ஆண்டில் கட்டப்பட்டது. 2016-ஆம் ஆண்டு பிப்ரவரி 5-ஆம் தேதி மலேசியப் பிரதமர் நஜீப் துன் ரசாக் அவர்களால் திறப்புவிழா கண்டது.  
அன்றைய தினம் பாயா பெசார் தமிழ்ப்பள்ளி (*SJKT Paya Besar*) எனும் பெயர் கோ. சாரங்கபாணி தமிழ்ப்பள்ளி (*SJKT Ko Sarangapani*) எனப் பெயர் மாற்றம் கண்டது.
# கூலிம் லிட்டில் இந்தியா

## கோ. சாரங்கபாணி தமிழ்ப்பள்ளி

### பெயர் மாற்றம்

மலேசியா மற்றும் சிங்கப்பூரில் தமிழுக்காகவும் தமிழினத்திற்காகவும் தொண்டாற்றியத் தமிழ்வேள் கோ. சாரங்கபாணியை நினைவு கூறும் வகையில் தமிழ் உணர்வாளர்களின் பெரும் முயற்சியால் ‘கோ.சாரங்கபாணி தமிழ்ப்பள்ளியாக உருமாற்றம் கண்டது.  
இந்தப் பள்ளியில் 270 மாணவர்கள் பயில்கிறார்கள். 28 ஆசிரியர்கள் பணிபுரிகிறார்கள். 2016-ஆம் ஆண்டு மார்ச் மாதம் மலேசியத் தமிழ்ப் பள்ளிகளின் எண்ணிக்கை 525 ஆக உயர்வு கண்டது.
# கூலிம் லிட்டில் இந்தியா

## வரலாறு

1900-ஆம் ஆண்டுகளில், பினாங்கு மாநிலத்தில் இருந்தும்; கெடா மாநிலத்தின் பிற பகுதிகளில் இருந்தும் பல்லாயிரம் தமிழர்கள் லூனாஸ் பகுதியில் குடியேறினார்கள். அப்போது கூலிம் நகரம், லூனாஸ் பாயா பெசார் பகுதிகள் ஒரு குடியேற்ற மையமாக விளங்கியது.  
அதற்கு முன்னர், 1890-ஆம் ஆண்டுகளில் ஆயிரக்கணக்கான தமிழர்கள் கூலிம்; லூனாஸ் பகுதிகளில் இருந்த காபி, ரப்பர் தோட்டங்களில் வேலை செய்வதற்காகத் தமிழகத்தில் இருந்து அழைத்து வரப் பட்டார்கள். அவ்வாறு அழைத்து வரப்பட்டவர்களை ஒப்பந்தத் தொழிலாளர்கள் என்று அழைத்தார்கள்.
# கூலிம் லிட்டில் இந்தியா

## வரலாறு

### தொழில்துறை மேம்பாடுகள்

அந்தக் காலக்கட்டத்தில் லூனாஸ் நகரத்தைச் சுற்றிலும் நிறைய ரப்பர் தோட்டங்கள் இருந்தன. 1990-ஆம் ஆண்டுகளில் லூனாஸ்; கூலிம் வட்டாரங்களில் தொழில்துறை மேம்பாடுகள். அவற்றின் காரணமாக பல ரப்பர் தோட்டங்கள் மூடப்பட்டன.  
அந்தத் தோட்டங்களில் வேலை செய்த தமிழர்களில் பெரும்பாலோர் லூனாஸ் புறநகர்ப் பகுதிகளில் குடியேறினார்கள். மலேசியாவில் அதிகமாகத் தமிழர்கள் வாழும் இடங்களில் லூனாஸ் நகரமும் ஒன்றாகும்.  
அவர்கள் செழிப்பான வணிகங்களை உருவாக்கினர். அந்த வகையில் இந்தப் பாயா பெசார் குடியேற்றப் பகுதி இந்தியர்களின் பாரம்பரியத்தைப் பிரதிபலிக்கும் ஒரு குட்டி இந்தியாகவாக மாற்றம் கண்டது.
# கூலிம் லிட்டில் இந்தியா

## தியானா ஆசிரமம்

தியானா ஆசிரமம் (*Dhyana Ashram*) எனும் சுய அறிவு கோயில் (*Temple Of Self Knowledge*), கூலிம் பாயா பெசார் பகுதியில் அமைந்துள்ளது. இந்த ஆசிரமம், சுவாமி பிரம்மானந்த சரஸ்வதி (*Swami Brahmananda Saraswati*) என்பவரால் 2006-ஆம் ஆண்டில் நிறுவப்பட்டது. இந்த ஆசிரமம் கற்பித்தல் நிறுவனமாகவும், ஓய்வு மையமாகவும் செயல்படுவதற்காக நிறுவப்பட்டது.  
அத்துடன் அமைதி மற்றும் நல்லிணக்கத்தைத் தேடும் மக்களுக்கு ஆன்மீக மையமாகவும் இந்த ஆசிரமம் திகழ்கிறது.
# கூலிம் லிட்டில் இந்தியா

## அன்னை கருமாரியம்மன் ஆலயம்

பாயா பெசார் கிராமத்தில் அருள்மிகு அன்னை கருமாரியம்மன் ஆலயம் (*Arulmigu Annai Karumariamman Alayam*) எனும் ஓர் இந்து ஆலயமும் உள்ளது. மலேசியாவின் பல பகுதிகளில் இருந்து இந்த ஆலயத்திற்கு பக்தர்கள் வருகை புரிந்து பிரார்த்தனை செய்கிறார்கள்.
# விக்கிப்பீடியா:Statistics/weekly/6-Nov-2022
# பனங்காட்டு அணில்

**பனங்காட்டு அணில்** (*Jungle palm squirrel*), **காட்டு கோடு அணில்**, அல்லது **மேற்குத் தொடர்ச்சி மலை அணில்** (*பன்னாம்புலசு திரிசுதிரியேடசு*) என்பது இந்தியாவில் மட்டும் காணப்படும் சையூரிடே எனும் அணில் குடும்பத்தில் உள்ள கொறிணிச் சிற்றினமாகும். இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல உலர் காடுகள் மற்றும் தோட்டங்கள் ஆகும். இந்த இனம் வாழ்விட மாற்றங்களைப் பொறுத்துக்கொள்கிறது. இது மேற்குத் தொடர்ச்சி மலைகளில் உள்ள தேயிலைத் தோட்டங்களில் பொதுவாகக் காணக்கூடியது. இந்த அணில் இந்தியத் தீபகற்பத்தின் மேற்கு கடற்கரையில் உள்ள உயரமான மரங்கள் கொண்ட காடுகளில் மட்டுமே வாழ்கின்றது. பனங்காட்டு அணில், கொக்கோ, மாம்பழம், திராட்சை மற்றும் சப்போட்டா போன்றவற்றின் தீங்குயிரியாக உள்ளது. இந்த ஆண் அணில்களின் எண்ணிக்கை பெண் அணில்களைவிட அதிகமாகக் காணப்படுகின்றது. சீரற்ற பாலின விகிதத்திற்கான சாத்தியமான காரணிகளாக "நிலைத்தன்மை, இறப்பு, பரவல் மற்றும் வேட்டையாடும் அழுத்தம்" உள்ளன.
# பன்னாம்புலசு

***பன்னாம்புலசு*** என்பது சையூரிடே (அணில்) குடும்பத்தில் உள்ள கொறித்துண்ணிகளின் பேரினமாகும். இது பின்வரும் சிற்றினங்களைக் கொண்டுள்ளது  
- ***பன்னாம்புலசு*** பேரினம்
- துணையினம் ***பன்னாம்புலசு***
- லேயர்டு பனை அணில் (*ப. லேயார்டி*)
- இந்திய அணில் (*ப. பால்மரம்*)
- நீலகிரி அணில் (*ப. சப்லினேடசு*)
- மாலை பனை அணில் (*ப. அப்சுகுரசு*)
- பனங்காட்டு அணில் (*ப. திரிசுதிரியேடசு*)
- *துணையினம் பிரசாத்சியுரசு*
- வடக்கு பனை அணில் (*ப. பென்னாந்தீ)*
# பன்னாம்புலசு

## சொற்பிறப்பியல்

"*பன்னாம்புலசு*" என்பது "கயிறு-நடனக் கலைஞர்" என்பதற்கான லத்தீன் வார்த்தையாகும்.
# வடகிழக்கு விண்வெளி பயன்பாட்டு மையம்

**வடகிழக்கு விண்வெளி பயன்பாட்டு மையம்** (North-Eastern Space Applications Centre) 2000 ஆம் ஆண்டின் செப்டம்பர் மாதத்தில் நிறுவப்பட்ட ஒரு பிராந்திய விண்வெளி மையமாகும். இந்தியாவின் வடகிழக்கு மாநிலங்களில் வெளிப்படும் இயற்கை கனிமங்களைக் கண்டறிவதற்குப் பயன்படும் தொலையுணர்தல் தொழில்நுட்பத்தைப் விரைவுபடுத்துவதற்காக விண்வெளித் துறை, இந்திய அரசு மற்றும் வடகிழக்கு மண்டலக் குழு ஆகியவற்றின் கூட்டு முயற்சியால் இவ்விண்வெளி மையம் நிறுவப்பட்டது. விண்வெளி அறிவியல் மற்றும் தொழில்நுட்பத்தைப் பயன்படுத்தி இந்தியாவின் வடகிழக்கு மாநிலங்களின் ஒட்டுமொத்த வளர்ச்சியை ஊக்குவித்தல் இம்மையம் நிறுவப்பட்டதற்கான நோக்கமாகும்..  
வடகிழக்கு விண்வெளி பயன்பாட்டு மையம் வட்டு இயக்க முறைமை மற்றும் நிப்பான் மின்சார நிறுவனம் ஆகியவற்றின் கூட்டு முயற்சியுடன் 2000 ஆம் ஆண்டு செப்டம்பர் மாதத்தில் இந்தியாவின் மேகாலயாவில் உள்ள சில்லாங்கில் நிறுவப்பட்டது. இந்த மையம் மாநில அரசால் பாதுகாக்கப்பட்ட பகுதியாகவும் அறிவிக்கப்பட்டுள்ளது.
# வடகிழக்கு விண்வெளி பயன்பாட்டு மையம்

## குறிக்கோள்கள்

வடகிழக்கு விண்வெளி பயன்பாட்டு மையத்தின் நோக்கம் தொலைநிலை உணர்திறன் மூலம் பிராந்தியத்தில் உள்ள இயற்கை வளங்களைத் தேடிப் பயன்படுத்துதல், வடகிழக்கு மாநிலங்களுக்கு செயற்கைக்கோள் சேவைகளை வழங்குதல் மற்றும் பிராந்தியத்தில் உள்ள கல்வி நிறுவனங்களுடன் இணைந்து விண்வெளி தொழில்நுட்பத்தில் ஆராய்ச்சியை மேம்படுத்துதல். போன்றவைகளாகும்.
# வடகிழக்கு விண்வெளி பயன்பாட்டு மையம்

## நிகழ்ச்சிகள்

வடகிழக்கு விண்வெளி பயன்பாட்டு மையம் தற்போது தொலையுணர்தல் மற்றும் புவியியல் தகவல் அமைப்புகள், செயற்கைக்கோள் தொடர்பு திட்டம் மற்றும் விண்வெளி அறிவியல் ஆராய்ச்சி திட்டங்களில் முக்கியமாக கவனம் செலுத்துகிறது.
# வடகிழக்கு விண்வெளி பயன்பாட்டு மையம்

## வசதிகள்

வடகிழக்கு விண்வெளி பயன்பாட்டு மையத்தில் நவீன தொலையுணர்தல் கருவிகள் மற்றும் மென்பொருள்களைக் கொண்டுள்ளது..
- A0 அளவு வண்ண வருடிகள்
- உயர்தர அச்சுப்பொறிகள் மற்றும் வரைபடங்கள்
- காட்சி விளக்க வசதிகள்
# வடகிழக்கு விண்வெளி பயன்பாட்டு மையம்

## திட்டங்கள்

1:50,000 அளவில் வடகிழக்கு மாநிலங்களின் நில வரைபடம் மற்றும் தரிசு நிலம் மற்றும் ஈரநில கண்காணிப்பு போன்ற திட்டங்களை மேற்கொண்டுள்ளது. வெள்ளத்தால் மிக மோசமாகப் பாதிக்கப்படக்கூடிய பகுதிகளுக்கு வெள்ள முன் எச்சரிக்கை அமைப்பை உருவாக்கியது. மேகாலயா மாநிலம் பற்றிய தகவல்களை வழங்க, தொடு உள்ளீடு அடிப்படையிலான தகவல் அமைப்பையும் உருவாக்கியது.
# வடகிழக்கு விண்வெளி பயன்பாட்டு மையம்

## நிதி

மையத்திற்கான நிதி 50:50 விகிதத்தில் இந்திய அரசுக்கும் வடகிழக்கு மண்டலக் குழுவுக்குமாக பிரிக்கப்பட்டுள்ளது. 2012-13 நிதியாண்டில் மத்திய அரசு மையத்திற்கு 8 கோடி ரூபாய்.ஒதுக்கியது.
# மகாத்மா காந்தி பல்கலைக்கழகம், மேகாலயா

**மகாத்மா காந்தி பல்கலைக்கழகம்** (*Mahatma Gandhi University*) இந்தியாவின் மேகாலயாவில் உள்ள ரி-போய் மாவட்டம், துராவில் அமைந்துள்ள ஒரு தனியார் பல்கலைக்கழகம் ஆகும். 2010 ஆம் ஆண்டு மேகாலயா மாநில சட்டமன்ற சட்டம் மூலம்
இப்பல்க்லைக்கழகம் நிறுவப்பட்டது. மகாத்மா காந்தி பல்கலைக்கழகம், முறைசாரா முறையில் அமைந்த ஒரு மாநில தனியார் பல்கலைக்கழகமாகும். 2011 ஆம் ஆண்டு மேகாலயா மாநில சட்டமன்றச் சட்டம், 2010 இன் ஆறாம் விதியின் கீழ் நிறுவப்பட்டது. பல்கலைக்கழக மான்யக்குழு சட்டம் 1956 இன் பிரிவு 22 குறிப்பிட்டபடி பட்டங்களை வழங்க பல்கலைக்கழகத்திற்கு அதிகாரம் உள்ளது. இரண்டு வளாகங்கள், 23 துறைகள் மற்றும் கிட்டத்தட்ட 1500 மாணவர்களைக் கொண்ட இப்பல்கலைக்கழகம் 56 படிப்புகளை வழங்குகிறது. இப்படிப்புகள் கானாபரா மற்றும் துரா வளாகங்களில் அளிக்கப்படுகின்றன.
# தேசிய புற்றுநோய் விழிப்புணர்வு நாள்

**தேசிய புற்றுநோய் விழிப்புணர்வு நாள்** (*National Cancer Awareness Day*) புற்றுநோய் குறித்து இந்தியாவில் விழிப்புணர்வை ஏற்படுத்த தேசிய புற்றுநோய் விழிப்புணர்வு நாள் நவம்பர் மாதம் 7-ஆம் தேதி நாடு முழுவதும் அனுசரிக்கப்படுகிறது. உலகளவில் புகையிலை அதிகம் விற்பனை செய்யப்படும் நாடுகளில் இந்தியா முன்னிலை வகிக்கிறது. அதனால் புற்றுநோயால் பாதிக்கப்படுபவர்களின் எண்ணிக்கையிலும் இந்தியா தொடர்ந்து முன்னிலையில் உள்ளது. ஆனால், இந்தியா போன்ற நாடுகளில் புற்றுநோய் சிகிச்சை பற்றியும், நோயின் தாக்கத்தை பற்றியும் போதிய விழிப்புணர்வு இல்லை. எனவே இந்திய மக்களிடம் விழிப்புணர்வு உண்டாக்கும் நோக்கத்துடன் இந்நாள் அனுசரிக்கப்படுகிறது.
# தேசிய புற்றுநோய் விழிப்புணர்வு நாள்

## புற்றுநோய்

உடலில் செல்களின் வளர்ச்சி மற்றும் இறப்பினை கட்டுப்படுத்தும் மரபணுக்களில் ஏற்படும் மாற்றங்களால் புற்றுநோய் ஏற்படுகிறது. தேவையற்ற பல புதிய செல்கள் தோன்றுவதாலும், பழைய செல்கள் இறக்காமல் இருந்தாலும், அவை ஒன்று சேர்ந்து புற்றுநோய்க் கட்டியாக மாறலாம். புற்றுநோய் உடலின் மற்ற பகுதிகளுக்கும் பரவும் தன்மை கொண்டதாகும்.  
புகைப்பழக்கம் அல்லது மாசு அதிகம் உள்ள காற்றை அதிகம் சுவாசிப்பதாலும் புற்றுநோய் தோன்றுகிறது. புகையிலை, குட்கா, பான்மசாலா போன்றவை உட்கொள்வதால் ஆண்களுக்கு வாய்ப்புற்றுநோய் வருகிறது. கார்சினோசன்கள் எனப்படும் ஒருவகையான புற்றுநோய் ஊக்கிகள்தான் நமது உடம்பில் புற்றுநோய் வருவதற்கு காரணமாக இருக்கின்றன. புகையிலையில் மட்டுமின்றி நாம் அன்றாடம் சாப்பிடும் உணவுப் பொருட்கள் வழியாகவும் இவை உடலுக்குள் நுழைகின்றன. செயற்கை வேதிப்பொருட்களான சோடியம் பென்சோயேட்டு, சோடியம் நைட்ரேட்டு ஆகியவை குழந்தைகளைப் பாதிக்கின்றன. பெரியவர்களுக்கு வயிற்றுப் புற்றுநோய் வரவும் இவை காரணமாகின்றன. மரபுவழி, உணவுப் பழக்கம், வாழ்க்கை முறை உள்ளிட்ட பல காரணிகள் ஒரு கட்டியை சாதாரண கட்டியா அல்லது புற்றுநோய்க்கான கட்டியா என்று தீர்மானிக்கின்றன. ஆரம்ப நிலையில் புற்றுநோய் நோய் கண்டறியப்பட்டால் நோயை குணப்படுத்துவதும், கட்டுப்படுத்துவதும் எளிதாகும். எந்த அளவுக்கு புற்றுநோய் பாதிப்பு, குணப்படுத்தும் சாத்தியம், சிக்கிச்சை பலனளிக்க எவ்வளவு காலமாகும் என்பதையெல்லாம் புற்றுநோயின் காலம்தான் முடிவு செய்யும்.
# லேயர்டு பனை அணில்

**லேயர்டு பனை அணில்** (Layard's palm squirrel) அல்லது **சுடர்-கோட்டு வன அணில்** (*பன்னாம்புலசு லேயர்டி*) என்பது இலங்கையில் காணப்படும் சையூரிடே குடும்பத்தில் உள்ள ஒரு கொறித்துண்ணியாகும். இதன் துணையினமாக ப*. லே. திராவிடியனுசு* இந்தியாவின் தென்முனையில் காணப்பட்ட ஒரு ஒற்றை மாதிரியை அடிப்படையாகக் கொண்டது. சந்தேகத்திற்குட்பட்ட இந்த துணையினம் இளம் *ப. சப்லினேட்டசு* ஆக இருக்கலாம் என்ற கருத்தும் நிலவுகிறது. வால் புதர் மற்றும் கருப்பு கலந்த பழுப்பு நிறத்துடன் சிறிது சிவப்பு நிறத்துடன் இருக்கும். முடி மென்மையானது, குறுகியது மற்றும் அடர்த்தியானது.
# லேயர்டு பனை அணில்

## வாழிடமும் சூழலும்

இதன் இயற்கை வாழ்விடம் மிதவெப்பமண்டல மற்றும் வெப்பமண்டல ஈரமான தாழ் நிலக் காடுகள் அல்லது மிதவெப்பமண்டல மற்றும் வெப்பமண்டல ஈரமான மலைக் காடுகள் ஆகும். இது வாழ்விட இழப்பால் அச்சுறுத்தப்படுகிறது. இந்த பேரினத்தின் அணில்களைப் போல இது பகலாடி வகையினைச் சார்ந்ததாகும் இந்த சிற்றினம் பகல் நேரத்தில் இரை தேடுகிறது. இவை காடுகளில் விதான மட்டத்தில் காணப்படுகின்றன, காடுகளின் தரைப்பகுதியில் சிறிது நேரம் செலவிடுகின்றன.  
இந்த சிறிய உயிரினத்தின் முக்கிய திங்குயிரியாக பாம்பு, பருந்து, புனுகுப்பூனை மற்றும் சிறிய பூனைகள் உள்ளன. கீரி தரை தளத்தில் இறங்கும் அணில்களை வேட்டையாடலாம்.
# லேயர்டு பனை அணில்

## உணவு

மற்ற அணில்களைப் போலல்லாமல், இவை அனைத்துண்ணிகளாகும். இவை பழங்கள், இளம் தளிர்கள், கொட்டைகள் மற்றும் தாவர வகை உணவுகள் குறைவாக இருக்கும்போது பூச்சிகளை உண்ணும்.
# லேயர்டு பனை அணில்

## இனப்பெருக்கம்

இவை இணைகளாக இறக்கும் வரை வாழ்கின்றன. இவை வன விதானத்தில் புல், இலைகள் மற்றும் நார் தாவர பாகங்களைப் பயன்படுத்தி கூடுகள் கட்டுகின்றன. சுமார் 3 குட்டிகள் வரை ஈனும். இனப்பெருக்க காலம் மழைக்காலத்தினைப் பொறுத்து மாறுபடும்.
# லேயர்டு பனை அணில்

## பாதுகாப்பு

இவை சட்டத்தின் கீழ் பாதுகாக்கப்படுகின்றன. பிடிப்பது மற்றும் வேட்டையாடுவது தடைசெய்யப்பட்டுள்ளது. ஆனால் மரம் வெட்டுதல் மற்றும் வாழ்விட அழிவு ஆகிய காரணங்கள் இவற்றின் உயிருக்கு பெரும் அச்சுறுத்தலாக உள்ளன. ஒவ்வொரு ஆண்டும் இதன் எண்ணிக்கை குறைந்து கொண்டே வருகிறது.
# கர்ப்ப உபநிடதம்

மனித வாழ்க்கையின் கரு முதல் வயதுவந்த நிலை வரை மனித உடற்கூறியல் தொடர்பான ஒப்பீட்டு அளவைக் கணக்கிடுவதற்கும் வழங்குவதற்கும் இது குறிப்பிடத்தக்கது. மனித கரு எவ்வாறு உருவாகிறது?, பிறப்புக்குப் பிறகான வளர்ச்சி
என்பதைப் பற்றியெல்லாம் பேசுகிறது.
# கர்ப்ப உபநிடதம்

## சொற்பிறப்பியல்

கர்ப்பம் என்ற வார்த்தையின் அர்த்தம் "கருப்பை" தொடர்பானது.
# கர்ப்ப உபநிடதம்

## கையெழுத்துப் பிரதிகள்

எஞ்சியிருக்கும் கையெழுத்துப் பிரதிகள் முழுமையடையாமல் காணப்படுகின்றனர். பெரும்பாலான வாசகங்கள் தொலைந்துவிட்டன அல்லது இன்னும் கண்டுபிடிக்கப்படவில்லை. மேலும் கிடைத்த கையெழுத்துப் பிரதிகளும் சீரற்றதாக உள்ளது. ஒரு அத்தியாயத்தில் நான்கு உரைநடைப் பகுதிகளைக் கொண்ட கொல்கத்தா கையெழுத்துப் பிரதி மிகவும் ஆய்வு செய்யப்பட்ட பதிப்பாகும்.
# கௌசிதகி உபநிடதம்

**கௌசிதகி உபநிடதம்** (*Kaushitaki Upanishad*) என்பது இருக்கு வேதத்தில் உள்ள ஒரு பழங்கால சமசுகிருத நூலாகும். மேலும் 108 உபநிடதங்களின் முக்திகா நியதியில் எண் 25 ஆக பட்டியலிடப்பட்டுள்ளது.  
கௌசிதகி பிராமண உபநிடதம் என்றும் அழைக்கப்படும் இது, கௌசிதகி ஆரண்யகத்தின் அல்லது சங்கயான ஆரண்யகத்தின் ஒரு பகுதியாகும். கௌசிதகி ஆரண்யகம் 15 அத்தியாயங்களைக் கொண்டுள்ளது. மேலும், நான்கு அத்தியாயங்கள் கௌசிதகி உபநிடதத்தை உருவாக்குகின்றன.
# கௌசிதகி உபநிடதம்

## காலவரிசை

மற்ற உபநிடதங்களைப் போலவே இந்த உபநிடதத்தின் காலவரிசையும் தெளிவாக இல்லை. இது தொல்பொருள், நடை மற்றும் உரைகள் முழுவதும் திரும்பத் திரும்பக் கூறுதல் ஆகியவற்றின் பகுப்பாய்வை அடிப்படையாகக் கொண்டுள்ளது. கருத்துக்களின் பரிணாம வளர்ச்சியைப் பற்றிய அனுமானங்கள் மற்றும் பிற இந்தியத் தத்துவங்களில் எந்தத் தத்துவம் தாக்கத்தை ஏற்படுத்தியிருக்கலாம் என்பது பற்றிய அனுமானங்களால் இயக்கப்படுகிறது.  
இந்த உபநிடதம் கிமு 1 ஆம் மில்லினியத்தின் நடுப்பகுதிக்கு முன்னர் இயற்றப்பட்டிருக்கலாம். இரனடே ஆத்ரேய மற்றும் தைத்திரிய உபநிடதங்களின் காலத்தைப் பற்றி இயற்றப்பட்ட பண்டைய உபநிடதங்களின் மூன்றாவது குழுவில் கௌசிதகி காலவரிசை அமைப்பை வைக்கிறார். கௌசிதகி உபநிடதம் பிருகதாரண்யகம், சந்தோக்யம் மற்றும் தைத்திரீய உபநிடதங்களுக்குப் பிறகு இயற்றப்பட்டிருக்கலாம். ஆனால் இந்து மதத்தின் மற்ற அனைத்து பண்டைய முதன்மை உபநிடதங்களுக்கு முன்பும் இயற்றப்பட்டிருக்கலாம் என்று எசுப்பானிய மொழிபெயர்ப்பாளர் யுவான் மசுகாரோ கூறுகிறார். இந்தியவியலாளர் பால் துசென் மற்றும் வின்டெர்மிட்சு ஆகியோர் கௌசிதகி உபநிடதத்தை மிகவும் பழமையான உரைநடை பாணி உபநிடதங்கள் மற்றும் பௌத்தத்திற்கு முந்தைய, சைனத்திற்கு முந்தைய இலக்கியங்களில் ஒன்றாக கருதுகின்றனர்..  
கௌசிதகி உபநிடதத்தை கிமு 800 என்று இயன் வீச்சர் குறிப்பிடுகிறார். 1998 ஆம் ஆண்டு பேட்ரிக் ஆலிவெல்லே மற்றும் பிற அறிஞர்களின் மதிப்பாய்வின்படி, கௌசிதகி உபநிடதம் பௌத்தத்திற்கு முந்தைய காலத்தில் இயற்றப்பட்டிருக்கலாம், ஆனால் மிகவும் பழமையான பிருஹதாரண்யகா மற்றும் சாந்தோக்ய உபநிடதங்களுக்குப் பிறகு, கிமு 6 முதல் 5 ஆம் நூற்றாண்டுக்கு இடையில் கௌஷிதகி உரையை இடுகிறது.
# கௌசிதகி உபநிடதம்

## உள்ளடக்கம்

கௌசிதகி உபநிடதத்தின் முதல் அத்தியாயத்தில், ஆத்மாவின் (சுய) மறுபிறப்பு , அதன் இடமாற்றம் பற்றியும், ஒருவரின் வாழ்க்கை கர்மாவால் பாதிக்கப்படுகிறது என்றும் வலியுறுத்திகிறது. பின்னர் அது பிறப்பு மற்றும் மறுபிறப்பு சுழற்சிகளிலிருந்து விடுதலையும் சுதந்திரமும் அடைகிறதா என்றும் கேட்கிறது.  
அத்தியாயம் 1 இன் 6 ஆம் வசனத்தில், கௌசிதகி உபநிஷத் ஒரு மனிதன் பருவம் (இயற்கை), பருவத்தில் இருந்து துளிர்க்கிறது, தொட்டிலில் இருந்து எழுகிறது, அவரது மனைவி மூலம் மறுபிறவி, மகிமை என்று வலியுறுத்துகிறது. பின்னர் அது மனிதனுக்கும் பிரம்மனுக்கும் இடையிலான உரையாடலில் (உலகளாவிய சுயம், நித்திய உண்மை) கூறுகிறது.
# கௌசிதகி உபநிடதம்

## மொழிபெயர்ப்புகள்

கௌசிதகி உபநிடதம் பல அறிஞர்களால் மொழிபெயர்க்கப்பட்டுள்ளது. ஆனால் பயன்படுத்தப்படும் கையெழுத்துப் பிரதிகள் வேறுபடுவதால் மொழிபெயர்ப்புகள் வேறுபடுகின்றன. இது இடைக்காலத்தில் பாரசீக மொழியில் கோகென்க் என மொழிபெயர்க்கப்பட்டது. இருப்பினும், அந்த மொழிபெயர்ப்பிற்குப் பயன்படுத்தப்பட்ட கையெழுத்துப் பிரதி தொலைந்து விட்டது. எட்வர்ட் கோவல், பால் தியூசென், இராபர்ட் கியூம் மற்றும் மேக்ஸ் முல்லர் ஆகியோரின் ஆங்கில மொழிபெயர்ப்புகள் அதிகம் மேற்கோள் காட்டப்படுகின்றன.
# கௌசிதகி உபநிடதம்

## இதனையும் பார்க்கவும்

- ஆத்ம உபநிடதம்
- நிர்வாண உபநிடதம்
- யோகதத்துவ உபநிடதம்
- வேதங்கள்
# ஜெர்டன் பாறு

**ஜெர்டன் பாறு** (*Jerdon's baza*)(***அவிசெடா ஜெர்டோனி*** ) என்பது ஒரு மிதமான அளவிலான பழுப்பு நிற பருந்து ஆகும். இது ஒரு மெல்லிய வெள்ளை-முனை கருப்பு முகடு பொதுவாக நிமிர்ந்து இருக்கும்.  
இதன் பொதுவான பெயர் மற்றும் இலத்தீன் இருசொற்கள் அறுவை சிகிச்சை நிபுணர் தாமஸ் சி. ஜெர்டனை நினைவுபடுத்துகின்றன.
# ஜெர்டன் பாறு

## விளக்கம்

ஜெர்டன் பாறுவின் உடல் நீளம் சுமார் 46 செ.மீ. ஆகும். இதனைக் கொண்டை வல்லூறு அல்லது குடுமிப் பருந்துடன் இனங்காண்பதில் குழப்பமடையக்கூடாது. நீண்ட நேரான முகடு, மிகவும் பரந்த மற்றும் வட்டமான துடுப்பு வடிவ இறக்கைகள் மற்றும் பெரும்பாலும் நிறமற்ற வெளிறிய அடிப்பகுதிகளால் இவை வேறுபடுத்தப்படுகிறது. இது வெள்ளை கன்னம் மற்றும் தடித்த கருப்பு நிற உடலின் மையப்பகுதியில் பட்டை ஒன்றைக் கொண்டது.  
பல துணையினங்கள் இதன் பரவலான வரம்பிற்குள் அங்கீகரிக்கப்பட்டுள்ளன. இதில் அடங்கும் துணையினங்கள்:  
- *அ. ஜெ. ஜெர்டோனி* (பிளைத், 1842) - சிக்கிம் முதல் அசாம், பர்மா, சுமத்ரா
- *அ. ஜெ. சிலோனென்சிசு* (லெக்கீ, 1876) - தென் இந்தியா மற்றும் இலங்கை
- *அ. ஜெ. போர்னென்சிசு* (சார்ப், 1893) - போர்னியோ
- *அ. ஜெ. மேக்னிரோசுட்ரிசு* (காப், 1847) - லூசன், மிண்டானாவ்
- *அ. ஜெ. லுகோபியாசு* (சார்ப்பி, 1888) - ரோம்ப்லான், சமர், பலவான்
- *அ. ஜெ. செலிபென்சிசு* (செலெகல், 1873)
# ஜெர்டன் பாறு

## பரவல்

ஜெர்டன் பாறு வட இந்தியாவின் தெராய் மற்றும் கிழக்கு இமயமலையின் அடிவாரத்தில் கிழக்கு நேபாளம் மற்றும் வங்காள தெராயிலிருந்து அசாம் பள்ளத்தாக்கு, தென்னிந்தியாவின் மேற்குத் தொடர்ச்சி மலைகள், இலங்கை, வங்காளதேசம், மியான்மர், தாய்லாந்து, சுமத்ரா, சிங்கப்பூர் மற்றும் பிலிப்பீன்சு வாழ்கின்றது.
# ஜெர்டன் பாறு

## பழக்கவழக்கங்கள்

ஜெர்டன் பாறு பொதுவாக இணையாகப் பறந்துகொண்டே இறைகளைப் பிடிக்க வல்லது. எப்போதாவது, 3 முதல் 5 பறவைகள் வரை குடும்பமாகக் காடுகளின் ஓரங்களில் காணப்படும். பறவைகள் கூட்டின் அருகே 'உயர்ந்து மற்றும் அலையடிக்கும்' காட்சிகளில் பறக்கும்போது ஈடுபடுகின்றன. இனவிருத்தி காலம் மாறுபடும். ஏப்ரல் மற்றும் மே மாதங்களைத் தவிர்த்து ஆண்டு முழுவதும் இனப்பெருக்கம் செய்யும்.
# கார்பினே

**கார்பினே** (*Harpiinae*) என்பது கொன்றுண்ணிப் பறவையின் துணைக்குடும்பம் ஆகும். இது பெரிய பரந்த இறக்கைகள் கொண்ட பேரினங்களைக் கொண்டுள்ளது. துணைக்குடும்பத்தில் 4 பேரினங்கள் உள்ளன. இவை அனைத்தும் தோற்றத்தில் ஒரே மாதிரியானவை.
# கார்பினே

## பேரினங்கள்

| ***மச்சிராம்பசு*** | பேட் ஹாக்
*ம. அல்சினசு* |  |
| --- | --- | --- |
| - | ***மார்ப்னசு*** | கொண்டை கழுகு
*மா. குயானென்சிசு* |
| ***கார்பியா*** | கார்பி கழுகு
*கா. கார்பிஜா* |  |
| ***கார்பியோப்சிசு*** | பப்புவான் கழுகு
*கா. நோவாகுனியே* |  |
# பத்தொன்பதாம் நூற்றாண்டு (திரைப்படம்)

**பத்தொன்பதாம் நூற்றாண்டு** என்பது 2022 ஆம் ஆண்டு வெளியான இந்திய மலையாள மொழி வரலாற்று நாடக அதிரடித் திரைப்படமாகும். இதை வினயன் எழுதி இயக்கியுள்ளார். 19 ஆம் நூற்றாண்டின் திருவிதாங்கூரை மையமாக வைத்து, சமூக அநீதிகளுக்கு எதிராகப் போராடிய ஆறாட்டுப்புழா வேலாயுத பணிக்கரின் வாழ்க்கையை அடிப்படையாகக் கொண்ட கதை. நங்கேலி மற்றும் காயங்குளம் கொச்சுன்னியின் கதையையும் படம் சித்தரிக்கிறது. இப்படத்தில் சிஜு வில்சன், கயாடு லோஹர், அனூப் மேனன், செம்பன் வினோத் ஜோஸ், தீப்தி சதி, பூனம் பஜ்வா, ரேணு சௌந்தர், செந்தில் கிருஷ்ணா ஆகியோர் முக்கிய வேடங்களில் நடித்துள்ளனர்.
# பத்தொன்பதாம் நூற்றாண்டு (திரைப்படம்)

## முதற்கோள்

அறாட்டுப்புழா வேலாயுத பணிக்கர் 19 ஆம் நூற்றாண்டின் சமூக சீர்திருத்தவாதி மற்றும் போராளி. அவர் திருவிதாங்கூரின் பணக்கார மற்றும் தற்காப்புக் கலையில் செல்வாக்குமிக்க ஈழவ குடும்பத்தில் பிறந்தார். ஏறக்குறைய அதே நேரத்தில், ஏழை ஈழவ குடும்பத்தைச் சேர்ந்த நங்கேலி, உயர் வகுப்பினரின் ஆதிக்க சாதி ஒடுக்குமுறைகளுக்கு எதிராகப் போராடினார்.
# பத்தொன்பதாம் நூற்றாண்டு (திரைப்படம்)

## நடிகர்கள்

- ஆறாட்டுப்புழா வேலாயுத பணிக்கராக சிஜு வில்சன் -
- நங்கேலியாக காயாடு இலோகார்
- திருவிதாங்கூர் மன்னராக அனூப் மேனன்
- காயம்குலம் கொச்சுன்னியாக செம்பன் வினோத் ஜோஸ்
- சாவித்திரி தம்புராட்டியாக தீப்தி சதி
- திருவாங்கூர் அரசியாக பூனம் பஜ்வா
- பனிக்கர் பரமேசுவர கைமலாக சுரேஷ் கிருஷ்ணா
- கேலுவாக இந்திரன்ஸ்
- ஈசுவரன் நம்பூதிரியாக ராகவன்
- திருவாங்கூர் படைத்தளபதி, பச்சுபனிக்கராக சுதீர் கரமனை
# பத்தொன்பதாம் நூற்றாண்டு (திரைப்படம்)

## தயாரிப்பு

இயக்குநர் வினயன் 2020 மார்ச்சில் நடிகர்கள் தேர்வு மூலம் படத்தை அறிவித்தார். கோவிட்-19 தொற்றுநோய் காரணமாக, படப்பிடிப்பு கொச்சியில் நடைபெற்ற பூஜைக்குப் பிறகு ஜனவரி 2021 இல் தொடங்குவது தாமதமானது. இப்படத்தின் முதல் அட்டவணை பாலக்காட்டில் தொடங்கி சுமார் மூன்று மாதங்கள் நீடித்தது. அதன் பிறகு, மாநிலத்தில் கோவிட்-19 தொற்றுநோயின் இரண்டாவது அலை ஏற்பட்டதால், படப்பிடிப்பு தற்காலிகமாக நிறுத்தப்பட்டது. ஜூன் 27, 2021 அன்று, படத்தின் எண்பது சதவீத படப்பிடிப்பு முடிந்துவிட்டதால் படத்தின் தொகுப்புப் பணிகள் தொடங்கியதாக வினயன் அறிவித்தார். இரண்டாவது அலை குறைந்த பிறகு மீண்டும் படப்பிடிப்பு தொடங்கும் என்றும் அவர் கூறினார். இரண்டாவது மற்றும் இறுதிக்கட்ட படப்பிடிப்பு நவம்பர் 3, 2021 அன்று தொடங்கியது. படத்தின் கடைசி வீச்சைப் பகிர்வதன் மூலம், நவம்பர் 23, 2021 அன்று படத்தின் படப்பிடிப்பு முடிவடைந்ததாக வினயன் மற்றும் சிஜு வில்சன் அறிவித்தனர் படத்தின் டால்பி அட்மாஸ் கலவை 1 ஜூலை 2022 அன்று நிறைவடைந்தது. படம் 20 ஆகஸ்ட் 2022 அன்று U/A சான்றிதழுடன் தணிக்கை செய்யப்பட்டது.  
படத்தின் ஒளிப்பதிவாளர் ஷாஜிகுமார் . விவேக் ஹர்ஷன் படத்தொகுப்பு பணியை செய்துள்ளார். பட்டணம் ரஷீத் ஒப்பணையைக் கையாண்டார். ஆடைகளை தன்யா பாலகிருஷ்ணன் ஏற்பாடு செய்திருந்தார். அஜயன் சல்லிசேரி படத்தின் கலை இயக்குநராக இருந்தார். மாஃபியா சசி, சுப்ரீம் சுந்தர் மற்றும் ராஜசேகர் ஆகியோர் படத்தின் ஆக்ஷன் கோரியோகிராஃபியை கையாண்டுள்ளனர். வி.சி.பிரவீன் மற்றும் பிஜு கோபாலன் இணைத் தயாரிப்பாளர்களாகவும், பாதுஷா தயாரிப்புக் கட்டுப்பாட்டாளராகவும் உள்ளனர்.
# பத்தொன்பதாம் நூற்றாண்டு (திரைப்படம்)

## இசை

படத்தின் இசையமைப்பு ஜூன் 2020 இல் தொடங்கியது. இப்படத்தில் இடம்பெற்றுள்ள பாடல்களுக்கு எம்.ஜெயச்சந்திரன் இசையமைக்க, ரஃபீக் அகமது பாடலாசிரியர். படத்தின் பின்னணி இசையை சந்தோஷ் நாராயணன் செய்துள்ளார். மலையாளத் திரையுலகில் அவர் இசையமைப்பாளராக அறிமுகமான படம்.
| *பூதம் வருண்னேடி* | சயனோரா பிலிப் |
| --- | --- |
| *மயில்பீலி இலக்குன்னு* | மிருதுளா வாரியர்
கே. எஸ்.ஹரிசங்கர் |
# பத்தொன்பதாம் நூற்றாண்டு (திரைப்படம்)

## சந்தைப்படுத்தல்

படத்தின் முதற்பார்வை ஜூன் 3, 2022 அன்று மம்முட்டி மற்றும் மோகன்லால் உள்ளிட்ட பிரபலங்களின் அதிகாரப்பூர்வ சமூக ஊடக பக்கங்கள் மூலம் வெளியிடப்பட்டது. படத்தின் முன்னோட்டம் 20 ஆகத்து 2022 அன்று வெளியிடப்பட்டது  
படத்தின் திரையரங்க முன்னோட்டம் மெட்டாவேர்ஸிலும் வெளியிடப்பட்டது. மெட்டாவேர்ஸில் வெளியான முதல் மலையாளத் திரைப்பட முன்னோட்டம் இதுதான்.
# பத்தொன்பதாம் நூற்றாண்டு (திரைப்படம்)

## வெளியீடு

### திரையரங்கம்

முதலில் இப்படம் மலையாளத்தில் 8 செப்டம்பர் 2022 அன்று திரையரங்குகளில் வெளியிட திட்டமிடப்பட்டது. ஒரே நேரத்தில் இந்தி, தமிழ், தெலுங்கு மற்றும் கன்னட மொழிகளின் மொழிமாற்றுப் பதிப்புகள் வெளியிடப்பட்டன. படம் 8 செப்டம்பர் 2022 அன்று இந்தியா மற்றும் வளைகுடா நாடுகளில் வெளியிடப்பட்டது. மொழிமாற்றம் செய்யப்பட்ட பிரதிகளின் தணிக்கைப் பணிகள் முடிவடையாததால், படம் மலையாள மொழியில் மட்டும் 8 செப்டம்பர் 2022 அன்று வெளியிடப்பட்டது. பின்னர் இப்படம் இந்தி, தமிழ், தெலுங்கு, கன்னடம் ஆகிய மொழிகளிலும் மொழிமாற்றம் செய்யப்பட்டு வெளியிடப்பட்டது.
# பத்தொன்பதாம் நூற்றாண்டு (திரைப்படம்)

## வரவேற்பு

படம் பொதுவாக விமர்சகர்களிடமிருந்து நல்ல விமர்சனங்களைப் பெற்றது. டைம்ஸ் ஆஃப் இந்தியா படத்திற்கு 5 நட்சத்திரங்களுக்கு 4 என்று மதிப்பிட்டு, "ஒரு இதயப்பூர்வமான வரலாற்றுக் கதை" என்று எழுதியது. மனோரமா "வினயன், சிஜு வில்சனிடமிருந்து ஒரு விதிவிலக்கான உபசரிப்பு" என்று எழுதியது .
# பண்டார் பாரு மாவட்டம்

**பண்டார் பாரு மாவட்டம்** (ஆங்கிலம்: *Bandar Baharu District* அல்லது *Bandaq Baqhu* அல்லது *Bandaq Baru*; மலாய்: *Daerah Bandar Baharu*; சீனம்: 万拉峇鲁县) என்பது மலேசியா, கெடா மாநிலத்தில் அமைந்து உள்ள ஒரு மாவட்டம் ஆகும்.  
இந்த மாவட்டத்திற்கு ஒரு கட்டத்தில் பண்டார் கரஸ்டேசியா (*Bandar Crustacea*) என மறுபெயரிட முன்மொழியப்பட்டது. அத்துடன் பண்டார் பாரு ஒரு நகரம், ஒரு மாவட்டம் மற்றும் ஒரு மாநிலச் சட்டமன்றத் தொகுதியும் ஆகும். கெடா மாநிலத்தின் தெற்கு முனையில் உள்ளது.)  
கெடா மாநிலத்தின் தென்கிழக்குப் பகுதியில், பினாங்கின் தலைநகரான ஜார்ஜ் டவுன் நகருக்கு தென்கிழக்கே 27 கி.மீ. தொலைவில், கெடா - பினாங்கு - பேராக் மாநிலங்களின் எல்லை முக்கோணத்தில் அமைந்துள்ளது.
# பண்டார் பாரு மாவட்டம்

## பொது

பண்டார் பாரு மாவட்ட உள்ளூராட்சி (ஆங்கிலம்: *Bandar Baharu District Council*; மலாய்: *Majlis Daerah Bandar Baharu*) (சுருக்கம்: MDBB) பண்டார் பாரு மாவட்டம் முழுவதையும் நிர்வகிக்கிறது. இதன் அதிகார வரம்பு 169.3 சதுர கி. மீ. பரப்பளவைக் கொண்டது.  
பண்டார் பாரு நகரத்திலிருந்து 20 கி.மீ. தொலைவில் உள்ள செர்டாங் நகரம்தான் பண்டார் பாரு மாவட்டத்தின் நிர்வாக நகரமாகும்.  
பண்டார் பாரு மாவட்டத்தின் கிழக்கில் தென் செபராங் பிறை மாவட்டம்; தெற்கில் லாருட், மாத்தாங், செலாமா மாவட்டம் மற்றும் கிரியான் மாவட்டம்; வடக்கில் கூலிம் மாவட்டம்; ஆகிய மாவட்டங்கள் எல்லைகளைக் கொண்டுள்ளன.
# பண்டார் பாரு மாவட்டம்

## நிர்வாகப் பிரிவுகள்

பண்டார் பாரு மாவட்டம் 6 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (*Mukim*) என அழைக்கப் படுகின்றது.  
- பாகன் சாமாக் (*Bagan Samak*)
- ரெலாவ் (*Relau*)
- செலாமா (*Selama*)
- செர்டாங் (*Serdang, Kedah*)
- சுங்கை பத்து (*Sungai Batu*)
- சுங்கை கெச்சில் ஹிலீர் (*Sungai Kechil Hlir*)
# பண்டார் பாரு மாவட்டம்

## மலேசிய நாடாளுமன்றம்

மலேசிய நாடாளுமன்றத்தின் மக்களவையில் (டேவான் ராக்யாட்) பண்டார் பாரு மாவட்டத்தின் நாடாளுமன்றத் தொகுதிகள்.  
| நாடாளுமன்றம் | தொகுதி | நாடாளுமன்ற உறுப்பினர் | கட்சி |
| --- | --- | --- | --- |
# பண்டார் பாரு மாவட்டம்

## கெடா மாநிலச் சட்டமன்றம்

கெடா மாநிலச் சட்டமன்றத்தில் பண்டார் பாரு மாவட்டப் பிரதிநிதிகள்; (2018-ஆம் ஆண்டு பொதுத் தேர்தல் முடிவுகள்):  
| நாடாளுமன்றம் | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |
# பண்டார் பாரு மாவட்டம்

## போக்குவரத்து

### சீருந்து

வடக்கு-தெற்கு விரைவுச்சாலை (*North–South Expressway Northern Route*) 153; பண்டார் பாரு நகருக்கு சாலை அமைப்பை வழங்குகிறது.
# பண்டார் பாரு மாவட்டம்

## போக்குவரத்து

### பொது போக்குவரத்து

கே.டி.எம். இன்டர்சிட்டி (*KTM Intercity*) பண்டார் பாரு நகருக்கு தொடருந்து சேவைகளை வழங்கவில்லை. மிக அருகாமையில் பேராக் மாநிலத்தின் உள்ள பாரிட் புந்தார் தொடருந்து நிலையம் உள்ளது.
# பள்ளி மன்றம்

**பள்ளி மன்றம் அல்லது பள்ளிக் கூட்டம்**, (School assembly) என்பது பள்ளியில் உள்ள அனைவருமோ அல்லது குறிப்பிட்ட மாணவர்கள், ஆசிரியர்கள் மட்டுமோ ஏதேனும் ஒரு குறிப்பிட்ட காரணத்திற்காக கூடுவதனைக் குறிப்பதாகும். சில பள்ளிகளில், மாணவர்கள் ஒரு பொதுவான பாடல் அல்லது பிரார்த்தனை செய்வதற்காகக் கூடி, ஏதேனும் அறிவிப்புகள் இருந்தால் பெறுகின்றனர். அத்தகைய கூட்டங்களில் வழக்கமாக வருகை சரிபார்ப்பு மேற்கொள்ளப்படலாம். கல்வி, சுகாதாரம் அல்லது பாதுகாப்புப் பொருட்கள் அல்லது பள்ளி நாடகங்கள், திறமை நிகழ்ச்சிகள் செயல்படுவதற்காக அவ்வப்போது பள்ளிக் கூட்டங்கள் நடைபெறலாம்.
# பள்ளி மன்றம்

## வரலாறு

பழங்காலத்திலிருந்தே மன்றங்கள் செயல்பாட்டில் உள்ளன. பழங்கால குருகுலத்தில், மாணவர்கள் அனைவரும் ஒன்று கூடி, தியானம் செய்து, சபைகளில் தங்கள் அன்றாட வழக்கத்தைப் பற்றி விவாதிப்பார்கள். கூடுதல் மற்றும் வழிபாடு என்பது இங்கிலாந்தில் உள்ள மன்றச் செயல்பாட்டின் ஒரு பகுதியாகும் மற்றும் பள்ளிகளில் அதிகாரப்பூர்வமான தேவையாக உள்ளது.
# பள்ளி மன்றம்

## கூறுகள்

பிரார்த்தனை, செய்திகள்,மாணவர்களிடையே விவாதங்கள், மாணவர்களின் பேச்சு போட்டி, மாணவர்களுக்கு வெகுமதி அளித்தல் அல்லது பாராட்டுதல் மற்றும் பிற முக்கிய விவாதங்கள் ஆகியவை இந்த மன்றச் செயல்பாடுகளில் நடைபெறுகிறது.
# பள்ளி மன்றம்

## நாடுகள்

### சீனா

சீனப் பள்ளியில் மாணவர்களின் எண்ணிக்கை காரணமாக, கூட்டங்கள் பொதுவாக வெளியில் நடத்தப்படுகின்றன. பள்ளி வாரம் அல்லது மாதத்தின் தொடக்கத்தில் பள்ளித் தலைவர் மாணவர்களிடம் ஒரு மணி நேரம் உரையாற்றுவது வழக்கமாக உள்ளது.
# பள்ளி மன்றம்

## நாடுகள்

### பாக்கித்தான்

மன்றங்கள் அல்லது கூட்டங்கள் வழக்கமாக ஒவ்வொரு நாளும் குறைந்தபட்சமாக 20 நிமிடங்கள் நடைபெறும். ஆசிரியர்களும் மாணவர்களும் ஒரு பொதுவான பிரார்த்தனையை மேற்கொள்கிறார்கள். அதில்,சிறப்பு அறிவிப்புகள் வெளியிடப்படுகின்றன மற்றும் மாணவர்களுக்கான வருகைப் பதிவு குறிக்கப்படுகிறது. சில நேரங்களில் மாணவர்கள் ஒரு சிறுகதை அல்லது கலாச்சார நிகழ்ச்சிகளை வழங்குகிறார்கள்.
# பள்ளி மன்றம்

## நாடுகள்

### அயர்லாந்து

அயர்லாந்தில் உள்ள உரோமன் கத்தோலிக்கப் பள்ளிகளில் பெரும்பாலும் காலை கூட்டங்களில் பிரார்த்தனை நடைபெறுகிறது.
# பள்ளிப் பிரார்த்தனை

**பள்ளிப் பிரார்த்தனை** அல்லது **இறைவணக்கக் கூட்டம்** (School prayer) என்பது சமயச் சுதந்திரத்தின் பின்னணியில், பொது அல்லது அரசுப் பள்ளிகளில் படிக்கும் மாணவர்கள் அரசால் அங்கீகரிக்கப்பட்ட அல்லது கட்டாய பிரார்த்தனை மேற்கொள்வதனைக் குறிப்பதாகும். நாடு மற்றும் பள்ளியின் வகையைப் பொறுத்து, அரசானது பிரார்த்தனைக் கூட்டங்கல், அனுமதிக்கப்படலாம் அல்லது தடைசெய்யப்படலாம். பள்ளிப் பிரார்த்தனைக் கூட்டங்களை தடை விதிக்கும் நாடுகளுடையே பல்வேறு காரணங்கள் உள்ளன. அமெரிக்காவில், ஐக்கிய அமெரிக்க அரசியலமைப்பின் முதல் திருத்தத்தின் படி மாணவர்களிடம் பள்ளிப் பிரார்த்தனை அவசியமற்றது. இது பொதுப் பள்ளிகளில் கடுமையாகப் பயன்படுத்தப்படுகிறது. ஆனால், தனியார் பள்ளிகளில் பள்ளிப் பிரார்த்தனைகள் நடைபெறுவது அவர்களின் தனி விருப்பத்திற்குட்பட்டது. கனடாவில், உரிமைகள் மற்றும் அடிப்படைச் சுதந்திரங்கள் பற்றிய கனடிய சாசனத்தின்படி ,சிந்தனைச் சுதந்திரம் என்ற கருத்தின் கீழ் பள்ளிப் பிரார்த்தனை அனுமதிக்கப்படவில்லை. மதச்சார்பற்ற பிரான்சில் பள்ளிப் பிரார்த்தனை அனுமதிக்கப்படவில்லை. கிரேக்கம், சவூதி அரேபியா, ஈரான் மற்றும் ஆத்திரேலியா<nowiki/>ஆகிய நாடுகளில் பள்ளிப் பிரார்த்தனைகள் நடைபெற அனுமதியளிக்கும் நாடுகளின் பட்டியலில் அடங்கும். ஐக்கிய இராச்சியத்தில் அலுவல்பூர்வமாக பிரார்த்தனை என்பது தேவையான ஒன்று என்றபோதிலும் அதைச் செயல்படுத்தவில்லை.
# பள்ளிப் பிரார்த்தனை

## பிரிட்டிசு கொலம்பியா

1944 க்கு முன், பிரிட்டிசு கொலம்பியாவில், *பொதுப் பள்ளிகள் சட்டம்* (1872) பள்ளி ஆரம்பிக்கும் சமயத்திலும் பள்ளி நிரைவடையும் சமயத்திலும் இறைவனின் பிரார்த்தனையைப் பயன்படுத்த அனுமதித்தது. 1944 ஆம் ஆண்டில், பிரிட்டிசு கொலம்பியாவின் அரசாங்கம் *பொதுப் பள்ளிகள் சட்டத்தில்* 167ஆவது பிரிவில் திருத்தம் செய்து, பள்ளி நாள் தொடங்கும் போது கட்டாயமாக விவிலிய வாசிப்பை வழங்கவும், அதைத் தொடர்ந்து இறைவனின் பிரார்த்தனையை கட்டாயமாக மேற்கொள்ளவும் வழிவகை செய்தது.
# பள்ளிப் பிரார்த்தனை

## பிரிட்டிசு கொலம்பியா

### இந்தியா

மதச்சார்பற்ற நாடாக இருப்பதால், அரசுப் பள்ளிகளில் மத அறிவுறுத்தல்கள் தடைசெய்யப்பட்டுள்ளன, எனவே பள்ளிகளில் மத ரீதியிலானப் பிரார்த்தனைகள் அனுமதிக்கப்படுவதில்லை. இருப்பினும், இந்தியச் சட்டம் இசுலாமிய மற்றும் பிற சிறுபான்மை மதப் பள்ளிகளுக்கு இந்திய மாநில மற்றும் மத்திய அரசாங்கத்திடமிருந்து பகுதியளவு நிதியுதவியைப் பெறவும், மத போதனைகளை வழங்கவும் அனுமதிக்கிறது, பள்ளி நிர்வாகம் விரும்பினால், மாணவர்களின் விருப்பத்திற்கேற்ப பிரார்த்தனைகளை மேற்கொள்ள வாய்ப்பளிக்கலாம்.எனவே பள்ளி எந்த மாணவரையும் மதம், இனம் அல்லது பிற அடிப்படையில் பாகுபாடு காட்டாது என்று வலியுறுத்துகிறது.
# பள்ளிப் பிரார்த்தனை

## விவாதம்

### பள்ளி பிரார்த்தனைக்கு ஆதரவாகவும் எதிராகவும் நடைபெற்றுவரும் வாதங்கள்

கனடா, அமெரிக்கா , உருசியா மற்றும் போலந்து போன்ற பல்வேறு நீதிமன்றங்களில் அரசாங்க அரங்கங்களில் மத மற்றும் மதச்சார்பற்ற நடவடிக்கைகளுக்கு இடையில் சமநிலையை ஏற்படுத்த முயற்சிக்கும் வழக்குகளில் பள்ளிப் பிரார்த்தனை என்பது சர்ச்சைக்குரியதாகவே உள்ளது. சில வாதங்கள் பள்ளிகளில் மதம் ஒரு பயனுள்ள சமூகவியல் கருவியாகவும் மற்றும் உளவியல் உறுதித் தன்மைக்கு மதிப்புமிக்க வழிமுறையாகவும் உள்ளதாகத் தெரிவிக்கின்றனர். ஆனால்,பெரும்பான்மையினர் இருக்கும் இடத்தில் சிறுபான்மையினர் விரும்பும் மதத்திற்கு இடமளிக்காமல் போகும் நிலை உள்ளதால் பள்ளிப் பிரார்த்தனை கூடாது என எதிர்த் தரப்பினர் கூறுகின்றனர். மேலும் அரசே தனி நபர் விருப்பத்தில் தலையிடுவதாகவும் குற்றம் சாட்டப்படுகிறது.
# காக்சிங்

**காக்சிங்** (**Kakching**), வடகிழக்கு இந்தியாவில் உள்ள மணிப்புரி மாநிலத்தின் காக்சிங் மாவட்டத்தின் நிர்வாகத் தலைமையிடம் மற்றும் நகராட்சி ஆகும். இது கடல் மட்டத்திலிருந்து 776 மீட்டர் உயரத்தில் உள்ளது. இது மாநிலத் தலைநகரான இம்பால் நகரத்திற்கு தெற்கே 45 கிலோ மீட்டர் தொலைவிலும்; மியான்மர் நாட்டின் எல்லைக்கு மேற்கே 70 கிலோ மீட்டர் தொலைவிலும் உள்ளது.
# காக்சிங்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 12 வார்டுகளும், 7,144 வீடுகளும் கொண்ட காக்சிங் நகரத்தின் மக்கள் தொகை 32,138 ஆகும். அதில் ஆண்கள் 15,710 மற்றும் பெண்கள் 16,428 ஆக உள்ளனர். பாலின விகிதம் 1000 ஆண்களுக்கு பெண்கள் 1046 வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13.01% ஆகவுள்ளனர். இதன் சராசரி எழுத்தறிவு 83.08% ஆகவுள்ளது. இதன் மக்கள் தொகையில் இந்துக்கள் 98.61%, கிறித்தவர்கள் 0.87% மற்றும் பிறர் 0.53% ஆகவுள்ளனர்.
# தேங்க்னோவ்பல்

**தேங்க்னோவ்பல்** (**Tengnoupal**), வடகிழக்கு இந்தியாவில் உள்ள மணிப்பூர் மாநிலத்தின் தேங்க்னோவ்பல் மாவட்டத்தின் நிர்வாகத் தலைமையிடம் மற்றும் கிராம ஊராட்சி ஆகும். பிஷ்ணுப்பிரியா மணிப்புரி மொழி பேசும் பழங்குடி மக்கள் அதிகம் வாழ்கின்றனர். இது மாநிலத் தலைநகரான இம்பால் நகரத்திற்கு தென்கிழக்கே 70 கிலோ மீட்டர் தொலைவில் உள்ளது. இது கடல் மட்டத்திலிருந்து 1450 மீட்டர் உயரத்தில் உள்ளது. 2011-இல் இதன் மக்கள் தொகை 2158 ஆகும்.
# மீச்சிறு இலாட வௌவால்

**மீச்சிறு இலாட வௌவால்** (*Least horseshoe bat*)(*ரைனோலோபசு புசிலுசு*) என்பது ரைனோலோபிடே குடும்பத்தினைச் சார்ந்த வௌவால் சிற்றினம் ஆகும். இது கம்போடியா, சீனா, இந்தியா, இந்தோனேசியா, லாவோஸ், மலேசியா, மியான்மர், நேபாளம், தாய்லாந்து மற்றும் வியட்நாம் ஆகிய நாடுகளில் காணப்படுகிறது . இது சினோஸ்பெலேயோப்டெல்லா என்ற அட்டை ஒட்டுண்ணியின் உணவு மூலமாகும்.
# இடும்பாவனம்

**இடும்பாவனம்** (*Idumbavanam*) என்பது இந்திய ஒன்றியம், தமிழ்நாட்டின், திருவாரூர் மாவட்டம், முத்துப்பேட்டை ஊராட்சி ஒன்றியம், இடும்பாவனம் ஊராட்சிக்கு உட்பட்ட ஒரு சிற்றூர் ஆகும்.
# இடும்பாவனம்

## அமைவிடம்

இந்த ஊரானது மாவட்ட தலைநகரான திருவாரூரிலிருந்து 45 கிலோமீட்டர் தொலைவிலும், முத்துப்பேட்டையிலிருந்து 4 கிலோமீட்டர் தொலைவிலும், மாநிலத் தலைநகரான சென்னையிலிருந்து 353 கிலோமீட்டர் தொலைவிலும் உள்ளது.
# இடும்பாவனம்

## மக்கள் வகைபாடு

இந்த கிராமத்தில் 2127 வீடுகள் உள்ளன. 2011 மக்கள் தொகை கணக்கெடுப்பின்படி கிராமத்தின் மொத்த மக்கள் தொகையானது 7345 ஆகும். இதில் பெண்களின் எண்ணிக்கை 3730 என்றும், ஆண்களின் எண்ணிக்கை 3615 என்றும் உள்ளது. கல்வியறிவு பெற்றவர்கள் விகிதம் 67.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# இடும்பாவனம்

## தொடருந்து நிலையம்

அருகில் உள்ள தொடருந்து நிலையம் தில்லைவிளாகம் தொடருந்து நிலையம் ஆகும்.
# இடும்பாவனம்

## கோயில்கள்

இந்த ஊரில் பாடல் பெற்ற தலமான இடும்பாவனம் சற்குணேசுவரர் கோயில் உள்ளது.
# கோத்தா ஸ்டார் மாவட்டம்

**கோத்தா ஸ்டார் மாவட்டம்** (ஆங்கிலம்: *Kota Setar District*; மலாய்: *Daerah Kota Setar*; சீனம்: 哥打士打县; ஜாவி: كوتا ستار) என்பது மலேசியா, கெடா மாநிலத்தில் அமைந்து உள்ள ஒரு மாவட்டம் ஆகும்.  
இந்த மாவட்டத்தில் தான் கெடா மாநிலத்தின் தலைநகரமான அலோர் ஸ்டார் அமைந்துள்ளது. கெடா மாநிலத்தின் வடமேற்குப் பகுதியில், பினாங்கின் தலைநகரான ஜார்ஜ் டவுன் நகருக்கு வடமேற்கே 116 கி.மீ. தொலைவில், தாய்லாந்து எல்லைக்கு அருகில் உள்ளது.
# கோத்தா ஸ்டார் மாவட்டம்

## பொது

கோத்தா ஸ்டார் மாவட்டத்தின் வடக்கில் குபாங் பாசு மாவட்டம்; கிழக்கில் பொக்கோ சேனா மாவட்டம்; தென்கிழக்கில் பெண்டாங் மாவட்டம்; தெற்கில் யான் மாவட்டம்; மேற்கில் மலாக்கா நீரிணை ஆகியவை எல்லைகளாக உள்ளன.
# கோத்தா ஸ்டார் மாவட்டம்

## பெயர்

கோத்தா ஸ்டார் என்ற பெயர் செட்டார் அல்லது 'ஸ்டாக்' (*Stak*) மரத்தில் இருந்து வந்தது. இது உண்ணக்கூடிய ஆரஞ்சு நிறப் பழங்களைக் கொண்ட ஒரு உள்நாட்டு (*Bouea macrophylla*) தாவரமாகும்.
# கோத்தா ஸ்டார் மாவட்டம்

## நிர்வாகப் பிரிவுகள்

கோத்தா ஸ்டார் மாவட்டம் 28 முக்கிம்களாகப் பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (*Mukim*) என அழைக்கப் படுகின்றது.  
- அலோர் மலை (*Alor Malai*)
- அலோர் மேரா (*Alor Merah*)
- அனாக் புக்கிட் (*Anak Bukit*)
- புக்கிட் பினாங் (*Bukit Pinang*)
- டெர்கா (*Derga*)
- குனோங் (*Gunong*)
- ஊத்தான் கம்போங் (*Hutan Kampung*)
- காங்கோங் (*Kangkong*)
- கோத்தா ஸ்டார் (*Kota Setar*)
- கோலா கெடா (*Kuala Kedah*)
- குபாங் ரோத்தான் (*Kubang Rotan*)
- லங்கார் (*Langgar*)
- லெங்குவாஸ் (*Lengkuas*)
- லெப்பை (*Lepai*)
- லிம்போங் (*Limbong*)
- மெர்கோங் (*Mergong*)
- பாடாங் ஆங் (*Padang Hang*)
- பாடாங் லாலாங் (*Padang Lalang*)
- பெங்காலான் குண்டோர் (*Pengkalan Kundor*)
- பும்போங் (*Pumpong*)
- சாலா கெச்சில் (*Sala Kechil*)
- சுங்கை பாரு (*Sungai Baharu*)
- தாஜார் (*Tajar*)
- தெபெங்காவ் (*Tebengau*)
- தெலாகா மாஸ் (*Telaga Mas*)
- தெலோக் செங்கை (*Telok Chengai*)
- தெலோக் கெச்சாய் (*Telok Kechai*)
- தித்தி காஜா (*Titi Gajah*)
# கோத்தா ஸ்டார் மாவட்டம்

## மலேசிய நாடாளுமன்றம்

மலேசிய நாடாளுமன்றத்தின் மக்களவையில் (டேவான் ராக்யாட்) கோத்தா ஸ்டார் மாவட்டத்தின் நாடாளுமன்றத் தொகுதிகள்.  
| நாடாளுமன்றம் | தொகுதி | நாடாளுமன்ற உறுப்பினர் | கட்சி |
| --- | --- | --- | --- |
# கோத்தா ஸ்டார் மாவட்டம்

## கெடா மாநிலச் சட்டமன்றம்

கெடா மாநிலச் சட்டமன்றத்தில் கோத்தா ஸ்டார் மாவட்டப் பிரதிநிதிகள்; (2018-ஆம் ஆண்டு பொதுத் தேர்தல் முடிவுகள்):  
| நாடாளுமன்றம் | மாநிலம் | தொகுதி | சட்டமன்ற உறுப்பினர் | கட்சி |
| --- | --- | --- | --- | --- |
# வாங்கனேர்

**வாங்கனேர்** (**Wankaner**), மேற்கு இந்தியாவில் உள்ள குஜராத் மாநிலத்தில் உள்ள மோர்பி மாவட்டத்தில் உள்ள வாஙகனேர் வருவாய் வட்டத்தின் நிர்வாகத் தலைமையிட நகரம் மற்றும் நகராட்சி ஆகும். மச்சு ஆற்றின் கரையில் உள்ள வாங்கனேர் நகரம் மோர்பி நகரத்திற்கு தென்கிழக்கே 27.6 கிலோ மீட்டர் தொலைவிலும், காந்திநகருக்கு வடகிழக்கே 230.8 கிலோ மீட்டர் தொலைவிலும் உள்ளது. இந்நகரம் பிரித்தானிய இந்தியாவின் ஆட்சியில் வான்கனேர் சமஸ்தானத்தின் தலைநகராக விளங்கியது.
# வாங்கனேர்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி 10 வார்டுகளும், 8,907 வீடுகளும் கொண்ட வாங்கனேர் நகரத்தின் மக்கள் தொகை 43,881 ஆகும். அதில் ஆண்கள் 22,594 மற்றும் பெண்கள் 21,287 ஆக உள்ளனர். பாலின விகிதம் 1000 ஆண்களுக்கு 942 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 11.91% ஆகவுள்ளனர். இதன் சராசரி எழுத்தறிவு 81.60% ஆகவுள்ளது. இதன் மக்கள் தொகையில் இந்துக்கள் 76.82%, இசுலாமியர் 20.13%, சமணர்கள் 2.70% மற்றும் பிறர் 0.34% ஆகவுள்ளனர்.
# வாங்கனேர்

## இதனையும் காண்க

- வான்கனேர் சமஸ்தானம்
# இசபெலின் கீச்சான்

**இசபெலின் கீச்சான்** (*Isabelline shrike*) அல்லது **தவுரியன் கீச்சான்** (*லானியசு இசபெல்லினசு*) என்பது கீச்சான் குடும்பத்தைச் சேர்ந்த சிற்றினம் ஆகும். இது முன்பு சிவப்பு முதுகு கொண்ட கீச்சான் மற்றும் செவ்வால் கீச்சான் ஆகியவற்றின் இணை இனமாகக் கருதப்பட்டது. இது காசுபியன் கடல் மற்றும் வடக்கு மற்றும் மத்திய சீனாவின் தென்கிழக்கே கைதாம் படுகையில் உள்ள ஒரு பரந்த பகுதியில் காணப்படுகிறது. ஆப்பிரிக்கா மற்றும் அரேபியாவில் குளிர்காலத்தில் காணப்படும்.
# இசபெலின் கீச்சான்

## சொற்பிறப்பியல்

இதன் பேரினப் பெயர், *லானியசு*, இலத்தீன் வார்த்தையான " கசாப்பு" என்பதிலிருந்து பெறப்பட்டது. மேலும் சில கீச்சான்களின் உணவுப் பழக்கத்தின் காரணமாக "கசாப்பு பறவைகள்" என்றும் அழைக்கப்படுகின்றன. பொதுவான பெயர் குறிப்பிட்ட *இசபெலினசு* என்பதிலிருந்து, "சாம்பல்-மஞ்சள்" என்பதன் புதிய இலத்தீன் பெயரானது முதலாம் காசுடிலின் இசபெல்லா நினைவாகப் பெயரிடப்பட்டது. இவர் இசுபெயின் மூர்சிலிருந்து விடுதலை பெறும் வரை தனது உள்ளாடைகளை மாற்றமாட்டேன் என்று உறுதியளித்ததாகக் கூறப்படுகிறது. பொதுவான ஆங்கிலப் பெயர் "*ஷ்ரைக்*" என்பது பண்டைய ஆங்கில *ஸ்க்ரிக்*, "*ஷ்ரைக்*" என்பதிலிருந்து வந்தது. இது *ஷிரில்* அழைப்பைக் குறிக்கிறது.
குளிர்காலத்தில்]]
# இசபெலின் கீச்சான்

## பழக்கவழக்கங்கள்

இந்த இடம்பெயரக்கூட்டிய நடுத்தர அளவிலான பாசரின் பெரிய பூச்சிகள், சிறிய பறவைகள், கொறித்துண்ணிகள் மற்றும் பல்லிகளைச் சாப்பிடுகிறது. மற்ற கீச்சான்களைப் போலவே இது முக்கிய இடங்களிலிருந்து வேட்டையாடுகிறது. இது திறந்த பயிரிடப்பட்ட இடங்களில் இனப்பெருக்கம் செய்கிறது.
# இசபெலின் கீச்சான்

## விளக்கம்

இசபெலின் கீச்சான் இறகுகள், மணல் நிறம்த்தில் உள்ளன. சிவப்பு நிற வாலினைக் கொண்டது. இளம் பறவைகளை இளம் சிவப்பு-முதுகு கீச்சான்களிலிருந்து, அடிப்பகுதியில் உள்ள மிகவும் அரிதான புழுபோன்ற கோடுடைய தோற்றங்களால் வேறுபடுத்தலாம்.
# மன்வேந்திர சிங்

**மன்வேந்திர சிங்** (13 திசம்பர் 1947, ஆக்ரா, உத்தரப் பிரதேசம்) என்பவர் இந்திய அரசியல்வாதி ஆவார். உத்தரப் பிரதேசத்தைச் சேர்ந்த இவர், இந்தியத் தேசிய காங்கிரசின் தலைவர் ஆவார். சிங் மதுராவினை பிரதிநிதித்துவப்படுத்தும் வகையில் இந்திய நாடாளுமன்றத்தின் 8, 9 மற்றும் 14வது மக்களவை உறுப்பினராக பணியாற்றினார்.
# சௌத்ரி தேஜ்வீர் சிங்

**சௌத்ரி தேஜ்வீர் சிங்** (பிறப்பு 2 திசம்பர் 1959, ஷாபூர், மதுரா மாவட்டம், உத்தரப் பிரதேசம்) என்பவர் இந்திய அரசியல்வாதியும் முன்னாள் நாடாளுமன்ற உறுப்பினரும் ஆவார். இவர் உத்தரப் பிரதேசத்தைச் சேர்ந்த பாரதிய ஜனதா கட்சியின் தலைவர் ஆவார். இவர் மதுரா நாடாளுமன்றத்தினைப் பிரதிநிதித்துவப்படுத்தும் மக்களவை உறுப்பினராக 11, 12 மற்றும் 13வது மக்களவைக்குத் தேர்ந்தெடுக்கப்பட்டார்.  
உத்தரப்பிரதேச கூட்டுறவு வங்கியின் தலைவராக சௌத்ரி தேஜ்வீர் சிங் போட்டியின்றி தேர்வு செய்யப்பட்டுள்ளார். இதன் மூலம் சமாஜ்வாதி கட்சித் தலைவரும், முன்னாள் அமைச்சருமான சிவபால் சிங் யாதவ் மாற்றப்பட்டுள்ளார். இவர் தற்போதைய உத்தரப்பிரதேசம், கூட்டுறவு தலைவர் ஆவார்.
# சௌத்ரி தேஜ்வீர் சிங்

## அரசியல் வாழ்க்கை

- மே 1996: 11வது மக்களவைக்கு தேர்ந்தெடுக்கப்பட்டார்
- மார்ச் 1998: 12வது மக்களவைக்கு தேர்ந்தெடுக்கப்பட்டார்
- அக்டோபர் 1999: 13வது மக்களவைக்கு தேர்ந்தெடுக்கப்பட்டார்
# பர்மியக் கீச்சான்

**பர்மியக் கீச்சான்** (*Burmese shrike*)(*உலேனியசு கொலுரியோடிசு*) என்பது லானிடே குடும்பத்தில் உள்ள ஒரு பறவை சிற்றினமாகும். இது வங்காளதேசம், கம்போடியா, சீனா, இந்தியா, லாவோஸ், மியான்மர், தாய்லாந்து மற்றும் வியட்நாம் ஆகிய நாடுகளில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
# சீன சாம்பல் கீச்சான்

**சீன சாம்பல் கீச்சான்** (*Chinese grey shrike*)(உ*லானியசு இசுபெனோசெர்கசு*) என்பது லானிடே குடும்பத்தில் உள்ள ஒரு பறவை சிற்றினமாகும். இது சீனா, யப்பான், வட கொரியா, தென் கொரியா, மங்கோலியா மற்றும் ரஷ்யத் தூரக் கிழக்கு நாடுகளில் காணப்படுகிறது. இதன் இயற்கை வாழ்விடம் மிதமான காடுகள் ஆகும். மத்திய சீனாவின் இராசத சாம்பல் கீச்சான் (*உ. ஜிய்ஜான்டேசு*) முன்பு ஒரு துணையினமாகக் கருதப்பட்டது.
# உலுசைல் விளையாட்டரங்கம்

**உலுசைல் விளையாட்டரங்கம்** (*Lusail Stadium*) கத்தார் நாட்டின் உலுசைல் நகரத்தில் அமைந்துள்ள கால்பந்து விளையாட்டரங்கமாகும். உலுசைல் சிறப்பு விளையாட்டரங்கம் என்றும் இது அழைக்கப்படுகிறது. 2022 பீஃபா உலகக்கோப்பை காற்பந்து போட்டியின் இறுதி ஆட்டம் உட்பட பத்து உலகக் கோப்பை போட்டிகள் உலுசைல் காற்பந்து விளையாட்டரங்கில் நடைபெறுகின்றன.  
கத்தார் கால்பந்து சங்கத்திற்குச் சொந்தமான உலுசைல் விளையாட்டரங்கம் கத்தார் நாட்டின் மிகப்பெரிய விளையாட்டு மைதானமாகும். 2022 உலகக் கோப்பை கால்பந்தாட்டப் போட்டிகள் நடைபெறும் எட்டு விளையாட்டு மைதானங்களில் இதுவும் ஒன்றாகும்.  
உலுசைல் விளையாட்டு மைதானம் தலைநகரம் தோகாவிற்கு வடக்கே 23 கிமீ தொலைவில் அமைந்துள்ளது. உலுசைல் காற்பந்து விளையாட்டரங்கம் 2022 ஆம் ஆண்டு செப்டம்பர் மாதம் 9 ஆம் தேதியன்று எகிப்து மற்றும் சவுதி நாட்டு அணிகள் மோதிய உலுசைல் சிறப்பு கோப்பை ஆட்டத்துடன் திறக்கப்பட்டது.
# உலுசைல் விளையாட்டரங்கம்

## கட்டுமானம்

உலுசைல் விளையாட்டரங்கத்தின் கட்டுமான செயல்முறைகள் 2014 ஆம் ஆண்டில் தொடங்கின. எச்.பி.கே கட்டுமான நிறுவனமும் சீனா இரயில்வே கட்டுமான கழகமும் இணைந்து கூட்டு முயற்சியாக மைதானத்தின் கட்டுமானப் பணிகளில் ஈடுபட்டன. இயந்திரம், மின்சாரம் மற்றும் குழாய் அமைப்பு பணிகளை எச்.பி.கே கட்டுமான நிறுவனம் மேற்கொண்டது.  
பிரித்தானிய நிறுவனங்களான பாசுட்டர்+ பங்குதாரர்கள் மற்றும் பாப்புலசு நிறுவனம் ஆகியோரால் உலுசைல் விளையாட்டரங்கம் வடிவமைக்கப்பட்டது. 2021 ஆம் ஆண்டில் கட்டி முடிக்கப்பட்ட இந்த அரங்கம் 2022 உலகக் கோப்பைக்கு திட்டமிடப்பட்ட மற்ற மைதானங்களைப் போலவே, சூரிய சக்தியைப் பயன்படுத்தி குளிர்விக்கப்படும் வசதியையும் சுழியக்கார்பன் தட மேற்பரப்பையும் கொண்டுள்ளது.  
2017 ஆம் ஆண்டு ஏப்ரல் மாதம் 11 ஆம் தேதி முதல் விளையாட்டரங்கின் கட்டுமானம் தொடங்கியது. 2020 ஆம் ஆண்டுக்குள் விளையாட்டரங்கம் கட்டி முடிக்க வேண்டுமென திட்டமிடப்பட்டது. 2022 உலகக் கோப்பை போட்டிகளுக்கு முன்னதாக மூன்று நட்புரீதியான போட்டிகளை நடத்தவும் திட்டமிடப்பட்டது. ஆனால் மைதானத்தின் நிறைவுப் பணிகள் ஒத்திவைக்கப்பட்டதால் ஒரேயொரு போட்டிமட்டும் நடைபெற்றது.  
உலகக் கோப்பை காற்பந்து போட்டிகளைத் தொடர்ந்து அரங்கமானது 40,000 இருக்கைகள் கொண்ட மைதானமாக மறுகட்டமைக்கப்படும் என்று எதிர்பார்க்கப்படுகிறது. அதிகப்படியான இருக்கைகள் அகற்றப்பட்டு, கட்டிடத்தின் மற்ற பகுதிகள் கடைகள், உணவு விடுதிகள், தடகளம், கல்வி வசதிகள் மற்றும் சுகாதார மருத்துவமனையுடன் கூடிய ஒரு சமூக இடமாக மீண்டும் உருவாக்கப்படும் என்றும் கூறப்படுகிறது.  
2022 பிபா உலகக் கோப்பைக்காகக் கட்டப்பட்ட மற்ற மைதானங்களைப் போலவே, உலுசைல் விளையாட்டரங்கமும் இதன் வடிவமைப்பு மற்றும் கட்டுமானத்திற்காக 16 ஆகஸ்ட் 2022 ஆம் ஆண்டு ஆகத்து மாதம் 16 ஆம் தேதியன்று உலகளாவிய நிலைத்தன்மை மதிப்பீட்டு அமைப்பு வழங்கும் ஐந்து நட்சத்திர மதிப்பீட்டைப் பெற்றது.  
செப்டம்பர் 2021 ஆம் ஆண்டு செப்டம்பர் மாதம் வெளியான ஓர் அறிக்கையில், புலம்பெயர்ந்த தொழிலாளர்களின் மரணத்தை விசாரிக்கத் தவறியதற்காக கத்தாரை பன்னாட்டு மன்னிப்பு அவை விமர்சித்துள்ளது.  
செப்டம்பர் 2022 ஆம் ஆண்டு செப்டம்பர் மாதத்தில் 15 நாடுகளைச் சேர்ந்த 17,000 எண்ணிக்கைக்கும் மேற்பட்ட கால்பந்து ரசிகர்களின் கருத்துக் கணிப்பின் முடிவுகளை பன்னாட்டு மன்னிப்பு அவை வெளியிட்டது. இதில் 73% மனித உரிமை மீறல்களுக்காக கத்தாரில் புலம்பெயர்ந்த தொழிலாளர்களுக்கு பிபா அமைப்பு இழப்பீடு வழங்குவதை ஆதரித்ததைக் காட்டியது. பன்னாட்டு மன்னிப்பு அவையின் கருத்துக்கணிப்புக்குப் பிறகு பிபா ஓர் அறிக்கையை வெளியிட்டது. புலம்பெயர்ந்த தொழிலாளர்களுக்கு செய்யப்பட்ட முன்னேற்றங்கள் இவ்வறிக்கையில் மேற்கோளாகக் காட்டப்பட்டது.
# உலுசைல் விளையாட்டரங்கம்

## உலுசைல் சிறப்பு கோப்பை

9 செப்டம்பர் 2022 ஆம் ஆண்டு செப்டம்பர் மாதம் 9 ஆம் தேதியன்று உலுசைல் விளையாட்டரங்கத்தில் சவுதி-எகிப்திய சிறப்பு கோப்பை போட்டி ஒன்று நடைபெற்றது. இது உலகக் கோப்பை இறுதிப் போட்டிக்கான ஒத்திகையாக அமைந்தது. 2021-22 சவூதி அரேபிய வாகையாளரான அல் இலால் மற்றும் எகிப்திய வாகையாளரான இயாமாலெக்கு ஆகிய இரு அணிகளுக்கு இடையே போட்டி நடைபெற்றது. போட்டி 1-1 என்ற கோல் காணக்கில் சமநிலையில் முடிந்தது. இறுதியாக சமநிலை முறிவு ஆட்டத்தில் 4-1 என்ற கோல் கணக்கில் அல் இலால் அணி வெற்றி பெற்றது.